
Zeekr & Λευτέρης Λαζάρου: Μια ξεχωριστή εμπειρία φιλοξενίας, από τη διαδρομή έως το τραπέζι

· Η Zeekr συνεργάζεται με τον διακεκριμένο σεφ και το Varoulko Seaside, συνδέοντας τη σύγχρονη ηλεκτροκίνηση με την υψηλή γαστρονομία.
· Exclusive VIP Shuttle κάθε Παρασκευή και Σάββατο, για τους εκλεκτούς καλεσμένους του Varoulko Seaside.
· Μια προσωπική γνωριμία με τα αυτοκίνητα της Zeekr, μέσα από μια προσεγμένη εμπειρία μετακίνησης.
· Κοινές αξίες η δημιουργικότητα, η προσοχή στη λεπτομέρεια και η ουσιαστική φροντίδα του επισκέπτη. 
Αθήνα, 5 Νοεμβρίου 2026: Η Zeekr, σε συνεργασία με τον καταξιωμένο Λευτέρη Λαζάρου και το εμβληματικό Varoulko Seaside, δίνει μια νέα διάσταση στην εμπειρία φιλοξενίας του εστιατορίου στο Μικρολίμανο. Μέσα από την υπηρεσία Exclusive VIP Shuttle, η απόλαυση μιας ξεχωριστής βραδιάς ξεκινά ήδη από τη διαδρομή, φέρνοντας σε επαφή δύο κόσμους που μοιράζονται την ίδια προσήλωση στην ποιότητα: τη σύγχρονη ηλεκτρική μετακίνηση και τη δημιουργική ελληνική γαστρονομία.
Κάθε Παρασκευή και Σάββατο, καλεσμένοι του Varoulko Seaside έχουν την ευκαιρία να γνωρίσουν τη Zeekr μέσα από μια εμπειρία μετακίνησης με επίκεντρο την άνεση και την προσωπική εξυπηρέτηση. Η συνεργασία βρίσκει την αφετηρία της σε μια κοινή αντίληψη: η πολυτέλεια αποκτά αξία μέσα από τον τρόπο με τον οποίο τη βιώνει ο άνθρωπος. Στην κουζίνα του Λευτέρη Λαζάρου, η επιλεγμένη πρώτη ύλη, η τεχνική και η δημιουργικότητα συνθέτουν πιάτα με ξεχωριστή ταυτότητα. Στα αυτοκίνητα της Zeekr, η προσεγμένη επιλογή υλικών, η σχεδιαστική καθαρότητα και η τεχνολογία υπηρετούν την ποιότητα της καθημερινής μετακίνησης. Σε κάθε περίπτωση, η λεπτομέρεια συμβάλλει καθοριστικά στο συνολικό αποτέλεσμα.
Με τη δική του δημιουργική προσέγγιση στην ελληνική κουζίνα ψαριού και θαλασσινών, ο Λευτέρης Λαζάρου έχει διαμορφώσει έναν αναγνωρίσιμο γαστρονομικό χαρακτήρα. Το Varoulko, που απέκτησε το πρώτο του αστέρι Michelin το 2002 υπό την καθοδήγησή του, αποτελεί την έκφραση αυτής της φιλοσοφίας: σεβασμός στην πρώτη ύλη, διαρκής εξέλιξη και προσωπική φροντίδα για τον επισκέπτη. Αυτή η ισορροπία ανάμεσα στην αυθεντικότητα και την αναζήτηση του νέου δημιουργεί έναν φυσικό δεσμό με τη Zeekr και τη δική της προσέγγιση στη σύγχρονη πολυτέλεια.
Μέσα από τη συνεργασία με το Varoulko Seaside, η Zeekr εντάσσει την εμπειρία των αυτοκινήτων της σε μια στιγμή απόλαυσης και φιλοξενίας. Η διαδρομή και το δείπνο γίνονται μέρη της ίδιας βραδιάς, με κοινό σημείο αναφοράς την ποιότητα, την άνεση και την αίσθηση ότι κάθε λεπτομέρεια έχει φροντιστεί.
Σημείωση: η υπηρεσία διατίθεται βάσει διαθεσιμότητας. 
= Τέλος =

Σχετικά με την Zeekr
Η Zeekr (NYSE: ZK) είναι η παγκόσμια premium μάρκα ηλεκτρικής κινητικότητας από τον όμιλο Geely Holding. Η Zeekr στοχεύει στη δημιουργία ενός πλήρως ολοκληρωμένου οικοσυστήματος χρηστών με την καινοτομία ως πρότυπο. Η μάρκα χρησιμοποιεί την πλατφόρμα Sustainable Experience Architecture (SEA) και αναπτύσσει τις δικές της τεχνολογίες μπαταριών, συστήματα διαχείρισης μπαταριών, τεχνολογίες ηλεκτρικών κινητήρων και αλυσίδα εφοδιασμού ηλεκτρικών οχημάτων. Η ισότητα, η διαφορετικότητα και η βιωσιμότητα είναι οι αξίες της μάρκας Zeekr. Φιλοδοξία της είναι να γίνει ένας πραγματικός πάροχος λύσεων κινητικότητας.
Η Zeekr λειτουργεί τα κέντρα έρευνας και ανάπτυξης και τα στούντιο σχεδιασμού στο Gothenburg, το Ningbo, το Hangzhou και τη Shanghai και διαθέτει υπερσύγχρονες εγκαταστάσεις και τεχνογνωσία παγκόσμιας κλάσης. Από τη στιγμή που η Zeekr ξεκίνησε τις παραδόσεις τον Οκτώβριο του 2021, η μάρκα έχει παραδώσει περισσότερα από 800.000 οχήματα μέχρι σήμερα, συμπεριλαμβανομένων των Zeekr 001, Zeekr 001 FR, Zeekr 009 MPV, Zeekr X urban SUV, Zeekr 007, Zeekr 7X, Zeekr MIX και Zeekr 7GT. Η Zeekr έχει ανακοινώσει τα σχέδιά της για την πώληση οχημάτων στις παγκόσμιες αγορές και έχει ένα φιλόδοξο σχέδιο ανάπτυξης για τα επόμενα 5 χρόνια με στόχο να ικανοποιήσει την ταχέως αναπτυσσόμενη παγκόσμια ζήτηση ηλεκτρικών οχημάτων.
Σχετικά με τη GEO Mobility Hellas  
Η GEO Mobility Hellas είναι ελληνική εταιρία, θυγατρική της πολυεθνικής Union Group και επίσημος εισαγωγέας των αυτοκινήτων Geely και Zeekr στην Ελλάδα. Η εταιρεία δεσμεύεται να προσφέρει καινοτόμα και βιώσιμα οχήματα υψηλής ποιότητας, εστιάζοντας στην ανάπτυξη νέων τεχνολογιών και στην παροχή εξαιρετικής εμπειρίας υπηρεσιών στους πελάτες της. Η GEO Mobility Hellas φιλοδοξεί να διαδραματίσει πρωταγωνιστικό ρόλο στον τομέα της σύγχρονης αυτοκίνησης και στο δυναμικό τοπίο της κινητικότητας στην ελληνική αγορά με προϊόντα που ικανοποιούν τις πιο απαιτητικές σύγχρονες ανάγκες για άνεση, ασφάλεια και υψηλή τεχνολογία.

